open-index/open-wikipedia-markdown huggingface dataset:
Korejska narodna armija

**Korejska narodna armija** (korejski: 조선인민군) predstavlja narodne oružane snage Sjeverne Koreje. Aktualni vrhovni komandant, predsjednik Centralne vojne komisije i Nacionalne komisije obrane je Kim Jong-un, koji je ujedno i vrhovni vođa Sjeverne Koreje. Korejska narodna armija sastoji se od pet temeljnih grana - kopnenih snaga, ratne mornarice, ratnog zrakoplovstva, strateških raketnih snaga i specijalnih operativnih snaga. Pod kontrolu Narodne armije spadaju i paravojne postrojbe Radničko-seljačke crvene garde. 

Korejska narodna armija se sa svojim primarnim oponentima, Oružanim snagama Republike Koreje i USFK-om, suočava diljem demilitarizirane zone, kako je dogovoreno primirjem iz srpnja 1953. godine. Od 2013. godine, s ukupno 9,495,000 aktivnih, rezervnih i paravojnih snaga, Korejska narodna armija je četvrta vojna sila na svijetu. Ova brojka predstavlja gotovo 40% ukupnog stanovništva Sjeverne Koreje, odnosno cjelokupno stanovništvo u dobi od 25 do 40 godina. Njezin godišnji budžet iznosi oko $10,000,000,000, odnosno 15.8% BDP-a.
Songun

***Songun*** (korejski: *선군정치*) je naziv za službenu vojnu politiku Sjeverne Koreje temeljem koje Korejska narodna armija ima prioritet prilikom alokacije resursa i državnih pitanja. Naziv se često prevodi kao "vojska prije svega". *Songun* služi kao oslonac državne i ekonomske politike Sjeverne Koreje i to kroz tri aspekta:

#**"''Songun'' politika"** dominira političkim sustavom
#**"''Songun'' ekonomska izgradnja"** dominira ekonomskim sustavom
#**"''Songun'' ideologija"** služi kao ideološka osnova

*Songun* kao politika izdiže Korejsku narodnu armiju do razine državne funkcije, sukladno trećem stupu Kim Il-sungove *[[Juche]]* ideologije. Narodna armija tako zauzima prvo mjesto u sjevernokorejskom društvu te ima prioritet u vladinoj politici. Osim što dominira unutarnjom, *Songun* vodi i vanjsku politiku Sjeverne Koreje. Sama ideologija nastala je po uzoru na maoističke koncepte, a njezinim se začetnikom smatra Kim Jong-il, koji je istu iskoristio kako bi uspješno proveo tranziciju vlasti 1994. godine. Ona je kasnije unesena i u ustav te egzistira paralelno s *[[Juche]]* politikom.
Valdemar od Švedske

**Valdemar** rođen kao **Valdemar Birgersson** (-, oko 1238.- Nyköping, 26. decembar 1302.), bio je švedski kralj od 1250. do 1275.

## Biografija

Valdemar je izabran za kralja 1250., ali praktički sve do očeve smrti 1266., on i nije upravljao zemljom već njegov otac - Birger jarl (Magnusson), pa je živio u njegovoj sjeni. Oženio se 1260. u Jönköpingu sa danskom princezom Sofijom sestrom kralja Erika IV.

Valdemar je ušao u konflikt sa braćom Erikom i Magnusom Ladulåsom zbog ljubavne afere koju je 1272 imao sa ženinom sestrom Juttom, inače redovnicom, sa kojom je dobio i dijete. Zbog tog je 1274. hodočastio u Rim da dobije oprost od pape Grgura X. Ovaj mu ga je i dao ali uz brojne koncesije na koje je morao pristati, od toga da priznaje papu kao svog suverena, do direktnog slanja poreza u Rim.

Ti ustupci potakli su njegovu braću na pobunu oni su ga porazili u Bitci kod Hove (Västergötland) - 1275. pa je on abdicirao a na 
njegovo mjesto uspeo se mlađi brat Magnus Ladulås.

Valdemar je pobjegao u Norvešku u kojoj je u egzilu živio do smrti, bezuspješno pokušavajući skovati zavjere kojima bi se vratio na švedski tron.

Ostao je upaćen kao loš ratnik, jer dok su se njegovi vojnici borili kod Hove, u bitci koja ga je koštala krune, on je mirno spavao u nedalekom samostanu Ramundeboda, dok mu je žena igrala šah.

## Reference

## Vanjske veze

* ''Valdemar Birgersson'' na portalu Historiska Personer
Jarl

**Jarl** je ranosrednjovjekovna nordijska titula ekvivalentna anglosaksonskoj earl
(vojvoda) sa kojom ima i istu etimologiju.

## Karakteristike i historija
Jarl je bila najviša plemićka titula i položaj, dodjeljivao se rijetko, samo najkrupnijim feudalcima (vlasnicima velikih posjeda) i 
najbližim kraljevim suradnicima, njegovoj desnoj ruci. Oni su ponekad bili regenti kad bi prijestolonasljednik bio 
maloljetan.

Varijanta titule bila je **ättejarl** ona je označavala lidera neke plemićke porodice.

Najstariji poznati jarl bio je Birger Brosa, koji je umro 1202. Brojni članovi Dinastije Bjelbo imali su taj naslov kao Birger jarl.

## Reference
Birger od Švedske

**Birger** rođen kao **Birger Magnusson**  (-, 1280.- negdje u Danskoj, 31. maj 1321.), bio je 
švedski kralj od 1290. do 1318.

## Biografija

Birger je rođen kao najstariji sin kralja Magnusa III (Magnus Ladulås), kako je on naprasno umro - naslijedio je oca kao 
maloljetnik od deset godina, pa su do njegove punoljetnosti 1302. zemljom upravljali regenti.
Oženio se 1298. u Stockholmu za Märtu (Eriksdotter) od Danske.

Gotovo odmah nakon njegove krunidbe 1302 otpočeo je građanski rat (1306 - 1310) koja su otpočela njegova braća 
Valdemar, Erik i rođaci kako bi ga skinuli s trona. On je 1317. uspjeo zarobiti svoju braću, koju je zatvorio i navodno izgladnio do smrti.

Kako su mu gotovo svi otkazali podršku - 1318. otišao je u egzil u Dansku.
## Reference

## Vanjske veze

* ''Birger Magnusson'' na portalu Historiska Personer
Juche

***Juche*** (korejski: 주체), znana još i kao **kimilsungizam** ili **kimilsungizam-kimjongilizam**, a obično prevođena kao "autarkija", službena je politička ideologija Sjeverne Koreje, opisana kao Kim Il-sungov "originalni, briljantni i revolucionarni doprinos nacionalnoj i međunarodnoj misli". Ideja navodi kako je individualac "gospodar vlastite sudbine" te da sjevernokorejske mase moraju djelovati kao "gospodari revolucije i izgradnje".

Ideju je razvio sjevernokorejski vođa Kim Il-sung, a ona je, kao ideologija, trebala biti distinktno "korejska", razbijajući veze s determinizmom i materijalizmom marksizma-lenjinizma i snažno naglašavajući individualca, državu-naciju i njezin suverenitet. Nakon idejne razrade, *Juche* je pretvorena u skupinu načela koja je sjevernokorejska vlast koristila kako bi opravdala svoju politiku od 1950-ih pa nadalje. Sukladno ideologiji Kim Il-sunga, izloženoj u govoru "O socijalističkoj izgradnji i južnokorejskoj revoluciji u Demokratskoj Narodnoj Republici Koreji" iz 1965., tri osnovna načela *Juchea* su:

#***Chaju***, odnosno politička nezavisnost (korejski: 자주)
#***Charip***, odnosno autarkija gospodarstva (korejski: 자립)
#***Chawi***, odnosno samoobrambena sposobnost (korejski: 자위)

Službene sjevernokorejske vlasti navode kako je Kim Il-sung formirao *Juche* još 1930. godine, tokom oslobodilačke borbe protiv Japana. Međutim, prvo službeno spominjanje ove ideologije datira iz 1955. godine, točnije Kimova govora "O eliminaciji dogmatizma i formalizma te uspostavi ideološkog djelovanja *Juchea*". Taj je govor bio održan s ciljem promicanja političke čistke. No, Kim Il-sung, koji je krajem 50-ih već izgradio kult ličnosti, nije kapitalizirao na toj ideji sve dok taj govor nije "otkrio" Hwang Jang-yop, koji je uvelike pomogao u razvoju same ideologije. Izvorna ideja bila je da se načela *Juchea* mogu slobodno primjenjivati i izvan granica Sjeverne Koreje. Donošenjem novog ustava 1972. godine, *Juche* je službeno zamijenio marksizam kao državnu ideologiju te je postao državna ideologija. Tokom 90-ih godina, *Juche* je kao političko-gospodarska ideologija nadopunjena vojnom ideologijom *[[Songun]]*, čijim se idejnim začetnikom smatra Kim Jong-il.

*Juche* je kao ideologija naišla na brojne kritike među promatračima i znanstvenicima koji ju smatraju sredstvom održavanja autoritarne vladavine sjevernokorejskog režima te opravdanjem naglašenog državnog izolacionizma. Također se smatra kako je *Juche* poseban oblik korejskog etničkog nacionalizma koji služi kako bi dinastiju Kim prikazao kao spasitelje "korejske rase" i opravdao kult ličnosti koji ju okružuje. Kritičari je smatraju kvazi-religioznom, ultranacionalističkom i revizionističkom ideologijom koja odstupa od marksističko-lenjinističkih ideja. Nasuprot ovim kritikama, službena Sjeverna Koreja brani ideologiju i ističe kako je ona postala međunarodno utjecaja, naglašavajući njezin "utjecaj" u drugim zemljama.

## Reference

## Povezano
* Toranj ''Juche''
* Juche kalendar
Birger jarl

**Birger jarl** rođen kao **Birger Magnusson**  (-, oko 1210.- Jälbolung (Västergötland), 21. oktobar 1266.), bio 
je švedski jarl i stvarni vladar od 1248. do svoje smrti.

## Biografija

Birger je odrastao u selu Bjelbo u Östergötlandu, sjedištu moćne porodice Bjelbo, kao mladić se istakao kao 
vojnik pa je već 1248. dobio najvišu švedsku plemićku titulu jarla, zato su ga zvali Birger jarl.
Nešto prije 1238. oženio se sa Ingeborg Eriksdotter (1212. - 1254.), sestrom kralja Erika XI.

Kad je Erik umro bez muškog nasljednika, Birger je uspio uvjeriti članove Dijete
da izaberu njegovog maloljetnog sina Valdemara u čije ime je isprva vladao kao regent. 
Vladanje mu je ušlo u krv, pa je to nastavio i nakon što mu je sin preuzeo tron.

Birger je za svoje vladavine uspio osigurati podršku crkvene elite protiv samovoljnih velikaša i njihovih brojnih 
pokrajinskih Dijeta, on je izdao prve švedske nacionalne zakone i razvio koncept - kraljevskog mira.

Brakovima je uspostavio bliskije odnose sa Norveškom i Danskom, svoju kćer Rikissu (1236 - 1288) udao je
1251. za norveškog prijestolonasljednika, a on sam se 1261. ponovno oženio sa Mechtild od Holsteina, udovicom danskog kralja Abela.

Birger je proširio švedski utjecaj po južnoj Finskoj, dodjelom brojnih privilegija potakao je baltički grad Lübeck 
da poveća svoju trgovačku aktivnost po Švedskoj.

Iako tvrdnja da je on osnovao Stockholm nije točna, ipak stoji da je za njegove vladavine Stockholm je postao administrativni centar 
Švedske. Civilizirao je zemlju donošenjem zakona koji je štitio (ograničeno - ali ipak) prava žena i udvostručio kazne za
nedjela protiv crkve i kraljevskog savjeta.

## Reference

## Vanjske veze

* ''Birger (Birger jarl) Magnusson'' na portalu Historiska Personer
Morozko (film)

***Morozko*** () je sovjetski igrani film snimljen 1965. u režiji Aleksandra Rou. Predstavlja adaptaciju istoimene ruske bajke. Protagonisti, koje tumače Eduard Izotov i Natalja Sedih su mladić  Ivan i djevojka Nastjenjka. Radnja prati pustolovine koje nastanu kada Nastjenjku njena zla maćeha pošalje u šumu da umre te kako je Ivan pokušava spasiti, pri čemu mu pomaže kralj zime Morozko, odnosno Djed Mraz (čiji lik tumači Aleksandar Hvilja).

*Morozko* je postigao veliki uspjeh kako u SSSR, tako i u inozemstvu. Godine 1965. je venecijanskoj Mostri dobio posebnu nagradu Lav Svetog Marka u kategoriji dječjeg filma. Također je stekao veliku popularnost i u Čehoslovačkoj gdje se uspostavila tradicija da se *Morozko* emitira kao dio novogodišnjeg TV-programa.

## Vanjske veze
* 
* 
* 
* 
* 
* 
* 
* «Морозко» — русская народная сказка
* «Морозко» — русская народная сказка второй вариант
* Аудиоверсия сказки «Морозко» 
*
Administrativna podjela Sjeverne Koreje

**Administrativne jedinice [[Sjeverna Koreja|Sjeverne Koreje]]** organizirane su na tri razine. Velik dio tih jedinica ima svoj ekvivalent u administrativnom sustavu Južne Koreje. Na prvoj razini se nalazi devet provincija, dva direktno kontrolirana grada i tri specijalna grada. Na drugoj razini se nalaze gradovi, okruzi i distrikti, dok treću razinu zauzimaju naselja, četvrti, sela i radnički distrikti.

Trorazinski administrativni sustav je uveo Kim Il-sung još 1952. godine u sklopu masovnog restrukturiranja lokalne uprave. Prije toga, Sjeverna Koreja je imala višerazinski sustav sličan onome u Južnoj Koreji.

## Administrativne jedinice prve razine

Devet provincija (*To*; 도, 道) Sjeverne Koreje potječe još od tradicionalnih provincija Koreje, s tim da su nakon podjele zemlje one dodatno razdijeljene. Radi se o velikim regijama koje uključuju urbane, ruralne i planinske sredine. Dva grada koja se nalaze pod direktnom upravom (*Chikhalsi*; 직할시, 直轄市) su zapravo metropolitanska područja koja su izdvojena iz svojih bivših provincija kako bi postali zasebne cjeline. Ranije, još su četiri grada imala taj status, međutim isti je kasnije ukinut, a gradovi su vraćeni njihovim provincijama.

Tri posebne upravne regije stvorene su 2002. godine kako bi se njegovala suradnja s Južnom Korejom i drugim zemljama. Jedna od njih, Sinŭiju, formirana je kako bi privukla kineske investicije, no čini se kako nikada nije provedena u praksu. Te posebne upravne jedinice, koliko je poznato, nemaju jedinica druge i treće razine.





## Administrativne jedinice druge razine

Najbrojnije administrativne jedinice druge razine su okruzi (*Kun*; 군, 郡), slabije urbanizirano područje u sklopu provincije ili specijalnog grada. Naseljenije jedinice u sklopu provincija su gradovi (*Si*; 시, 市), s tim da Namp'o ima status specijalnog grada (*T'ŭkkŭpsi*; 특급시, 特級市). Neke provincije također imaju dva tipa distrikta.

Središta gradova pod posebnom upravom organizirana su u posebne vrste distrikata.

## Administrativne jedinice treće razine

Ruralni dijelovi zemlje organizirani su u sela (*Ri*, 리, 里). Gradski centri podijeljeni su na četvrti (*Tong*, 동, 洞), a naseljeniji dio okruga sačinjava naselje (*Ŭp*, 읍, 邑). Neki okruzi također imaju posebne radničke distrikte.

## Vanjske veze
*NKChosun administrative regions map 
*Administrative regions map , World Food Programme
Tjorven, Båtsman och Moses

***Tjorven, Båtsman och Moses*** () je švedski igrani film za djecu snimljnen 1964. u režiji Ollea Hellboma. Predstavlja adaptaciju istoimene knjige Astrid Lindgren. Naslovni lik (čiji lik tumači Maria Johansson) je djevojčica koji je kao kućnog ljubimca dobija mladunče tuljana, te zbog koga dolazi u cijeli niz nevolja. Film je doživio izuzetnu popularnost, te je već sljedeće godine snimljen nastavak pod naslovom *[[Tjorven och Skrållan]]*, a 1966. još jedan pod naslovom *[[Tjorven och Mysak]]*.

## Uloge
* Torsten Lilliecrona - Melker Melkersson 
* Louise Edlind - Malin Melkersson
* Torsten Wahlund - Peter Malm
* Stephen Lindholm - Pelle Melkersson 
* Björn Söderbäck - Johan Melkersson 
* Urban Strand - Niklas Melkersson 
* Bengt Eklund - Nisse Grankvist
* Eva Stiberg - Märta Grankvist
* Lillemor Österlund - Teddy Grankvist 
* Bitte Ulvskog - Freddy Grankvist
* Maria Johansson - Maria "Tjorven" Grankvist 
* Siegfried Fischer - gubben Söderman
* Kristina Jämtmark - Stina 
* Manne Grünberger - fiskaren Vesterman

## Vanjske veze
*
Kim Yŏng-nam

**Kim Yŏng-nam** (korejski: 김영남; Pjongjang, 4. veljače 1928. – Pjongjang, 3. studenog 2025.) bio je sjevernokorejski političar koji je od 1998. do 2019. godine bio predsjednik Prezidija Vrhovne narodne skupštine, odnosno *de facto* šef države Sjeverne Koreje. U travnju 2019. ga je naslijedio Choe Ryong-hae. Prethodno je, od 1983., služio kao ministar vanjskih poslova. Godine 2010. izabran je za člana Prezidija politbiroa Centralnog komiteta Radničke partije Koreje. 

Rođen je u Pjongjangu, a prije bavljenja politikom je radio kao učitelj. Bio je aktivan i kao diplomat.
Lista državnih poglavara Sjeverne Koreje

Od svog osnivanja 1948. godine, titula **državnog poglavara [[Sjeverna Koreja|Sjeverne Koreje]]** bila je povezana uz nekoliko različitih političkih funkcija. Kao takva, pod tim nazivom, ona nikada nije postojala, međutim ovlasti državnog poglavara su kroz povijes bile koncentrirane u trima različitim političkim funkcijama. Državni poglavar je, izuzev period između 1972. i 1994., bio više ceremonijalni dužnosnik bez stvarnih ovlasti u donošenju sjevernokorejske politike. Jedino je u spomenutom razdoblju, kada je za Kim Il-sunga stvorena pozicija predsjednika, državni poglavar ujedno imao i najviše ovlasti u državi.

U prvom razdoblju, od 1948. do 1972. godine, državni poglavar bio je **predsjednik Stalnog komiteta Vrhovne narodne skupštine**. Dvojica dužnosnika su se izmijenila na toj funkciji do 1972. godine, a ona je uvelike bila podređena funkciji premijera, odnosno Kim Il-sunga. Kada je 1972. godine donesen novi ustav, funkcija premijera je ukinuta, a novi državni poglavar postao je **[[predsjednik Sjeverne Koreje]]**. Na tu je poziciju Vrhovna narodna skupština ponovo izabrala Kim Il-sunga. Kada je ovaj umro 1994. godine, mjesto predsjednika ostalo je upražnjeno jer se njegov nasljednik, Kim Jong-il, nikada nije proglasio predsjednikom. Nakon četiri godine vakacije, ustavnim promjenama je pozicija predsjednika ukinuta (Kim Il-sung je postao vječni predsjednik), a ovlasti državnog poglavara, ponovo umanjene, prešle su na **[[Vrhovna narodna skupština|predsjednika Prezidija Vrhovne narodne skupštine]]**. 

## Spisak državnih poglavara

## Povezano
*Spisak vrhovnih vođa Sjeverne Koreje
*Predsjednik Sjeverne Koreje
*Vječni predsjednik republike
*Premijer Sjeverne Koreje

## Vanjske veze
* World Statesmen – North Korea
Erik XII od Švedske

**Erik** rođen kao **Erik Magnusson**  (?, 1339.- ?, 20. jun 1359.), bio je 
kratkotrajni švedski kralj od 1356. do 1359. koji je umro mlad sa svega dvadeset godina 
najvjerojatnije od kuge.

## Biografija

Erik je rođen kao najstariji sin kralja Magnusa IV (Magnus Eriksson), otac ga je 1344. kad je jedva navršio 
četiri godine proglasio -  švedskim prijestolonasljednikom, najvjerojatnije da zaobiđe i tako izigra kasniji obavezni izbor na 
Dijeti.

Njegov otac navukao je na sebe bijes švedskog plemstva povećanjem poreza i novim zakonodavstvom 1350. kojim je smanjio ekonomsku moć crkve i zemljišne aristokracije.

Erik se tad pojavio kao lider opozicije, pomagane od danskog kralja Valdemara IV i pape Inocenta VI. U to vrijeme se 1356. oženio sa Beatrix od Wittelsbach-Brandenburga kćerkom cara Svetog Rimskog Carstva Ludwiga IV.

Erik se otvoreno pobunio protiv oca i proglasio sebe kraljem 1356., nakon izmirenja s ocem, ovaj mu je dao pola kraljevstva da upravlja njime. Erik je iznenada umro 1359., nedugo nakon njega umrla je i njegova žena u visokom strupnju trudnoće, 
dok su liječnici uzalud pokušali spasiti dijete carskim rezom.

Po onodobnim glasinama oboje se ubijeni po nalogu Erikove majke - Blanche, ali je najvjerojatnije da su pomrli obolivši od 
kuge.

## Reference

## Vanjske veze

* ''Erik Magnusson'' na portalu Historiska Personer
Statut

**Statut** (od latinski: statutum = učvršćivati, fiksitrati) najopćenitije znači skup pravnih propisa, koji mogu imati 
različita značenja.
## Karakteristike

Statut može biti zbirka pravila i propisa o uređenju neke organizacije, udruženja, ustanove, instituta.... U politici statut je pravilnik 
političke ili društvene organizacije.
U privredi je statut pravni akt nekog poduzeća, korporacije ili njegovog osnivača zamišljen kao stalni pravilnik.

U međunarodnom pravu - statut je akt koji sadrži pravne propise kojima se regulira djelokrug ili nadležnost 
neke međunarodne organizacije ili agencije.

Statuti postoje još od antike, za srednjeg vijeka - status je bio osnovni pravni akt nekog grada, kojim se uređivalo 
zakonodavstvo.

U anglosaksonskomm pravu statut može značiti zakon donesen od strane zakonodavne vlasti.
## Reference

## Vanjske veze
* ''Dubrovački statut, dionik europske pravne baštine i knjiga svih zakona''
Čondistička Čongu partija

**Čondistička Čongu partija** je stranka ujedinjenog fronta iz Sjeverne Koreje koju zvanične vlasti opisuju kao demokratsku stranku. Stranku je 5. veljače 1946. osnovala skupina sljedbenika čondoističke religije, a predvodio ih je Kim Tarhyŏn. *Čondistička Čongu partija* je danas treća po veličini parlamentarna stranka u Sjevernoj Koreji. Međutim, funkcionira tek kao satelitska stranka vladajuće Radničke partije Koreje te je članica Demokratskog fronta za reunifikaciju domovine. Stranka trenutno ima 21 zastupnika u Vrhovnoj narodnoj skupštini, a predvodi ju Ryu Mi-yŏng.

## Vanjske veze
Utek do vetru

**Utek do vetru** () je čehoslovački crno-bijeli igrani film snimljen 1965. u režiji Vaclava Taborskog. Po žanru je drama, a protagonisti su tri 15-godišnja dječaka koji, kažnjeni zbog skitnje i drugih prekršaja, bježe iz kuće i utočište pronalaze na seoskom imanju. Utek do vetru je prikazan na venecijanskoj Mostri gdje je dobio posebnu nagradu Lav sv. Marka

## Vanjske veze
Húsz óra

***Húsz óra*** () je mađarski crno-bijeli igrani film snimljen 1965. u režiji Zoltana Fabrija. Po žanru je drama, a radnja prikazuje kako novinar dolazi na selo provesti dvadeset sati na jednom kolektivnom poljoprivrednom imanju kako bi o njemu napisao članak, te kroz razgovore sa njegovim radnicima, odnosno flashbackove, doznaje o dramatičnim događajima koji su se tamo zbili od 1945. do 1956. godine. *Húsz óra* je bio jedan od prvih mađarskih filmova koji je, mada implicitno i bez otvorenog suprostavljanja tadašnjem komunističkom režimu, koristio motiv traumatičnih događaja antisovjetskog ustanka. Usprkos toga, bez ikakvih problema je prikazan na Moskovskom filmskom festivalu gdje je podijelio nagradu sa prvim dijelom sovjetskog filmskog epa *[[Rat i mir (sovjetski film)|Rat i mir]]*. Kritičarima je, pak, posebno u oči pala za tadašnju istočnoevropsku kinematografiju neobična narativna struktura koja se oslanjala na Wellesov *[[Građanin Kane]]*.

## Uloge
* Antal Páger ... Elnök Jóska
* János Görbe ... Balogh Anti
* Emil Keres ... Riporter
* Ádám Szirtes ... Kocsis Béni
* László György ... Varga Sándor.
* József Bihari ... Cuha András
* Lajos Öze ... Kiskovács
* János Makláry ... Vencel György (kao Maklári János)
* Károly Kovács ... A gróf
* Gyula Bodrogi ... Az orvos
* Ági Mészáros ... Terus
* Tibor Molnár ... Máthé

## Vanjske veze
*
Modiga mindre män

***Modiga mindre män*** (, također poznat i pod skraćenicom ***MMM*** je švedski crno-bijeli film za djecu snimljen 1965. u režiji Leifa Krantza. Protagonist, čiji lik tumači Gunnar Ahlström je Ficke, dječak koji nikako ne može zaspati, te mu njegov stariji brat Jocke (koga glumi Roland Grönros) priča priče. Radnja prikazuje kako se u tim pričama Ficke zamišlja kao protagonist, odnosno kako se bori protiv špijuna, gangstera i postaje hokejaška zvijezda. *Modige mindre män* je premijerno prikazan na venecijanskoj Mostri gdje je dobio Specijalnu nagradu žirija.

Godine 1967. je na temelju filma snimljena istoimena TV-serija, koja se sastojala od 5 epizoda po 30 minuta. Ona je sa vremenom u Švedskoj dobila kult status. Godine 1968. je također prikazana kao cjelovečernji film u kino-dvoranama.

## Vanjske veze
* 
* Profil na Svensk Filmdatabas
* ''Modiga mindre män''  i Öppet arkiv, svt.se
Simón del desierto

***Simón del desierto*** () je meksički crno-bijeli igrani film snimljen 1965. u režiji Luisa Buñuela, poznat kao posljednje Buñuelovo ostvarenje snimljeno u Meksiku. Naslovni protagonist, čiji lik tumači Claudio Brook je Simeon Stolipnik, sirijski kršćanski asket koji se u 4. vijeku penje na stup gdje u slavu Boga provodi godine ne silazeći. Radnja prikazuje kako ga Satana u obliku žene (čiji lik tumači Silvia Pinal) podvgrava nizu iskušenja, uključujući posjet suvremenom noćnom klubu gdje svira rock muzika. *Simón* je, kao i niz ranijih Buñuelovih filmova, bavio religijskim temama kroz kombinaciju nadrealizma i crnog humora. Prikazan je na venecijanskoj Mostri gdje je dobio specijalnu nagradu žirija. Njegova relativna kratkoća - 45 minuta - je postala predmetom špekulacija o tome kako je Buñuelov dugogodišnji producent Gustavo Alatriste ostao bez novaca, te je Buñuel morao režirati film u skraćenom obliku. Silvia Pinal, međutim, tvrdi da je pravi razlog bio kreativni sukob sa Alatristeom, koji je film originalno zamislio kao omnibus čije bi segmente, uz Buñuela, režirali Federico Fellini i Jules Dassin; projekt je propao kada su Fellini i Dassin inzistirali da se angažiraju njihove supruge Giulietta Masina i Melina Mercouri, a na što Buñuel nikako nije htio pristati.

## References

## Vanjske veze
*
*
Simeon Divnogorac

**Simeon Stolpnik** (nazvan još i **Divnogorac** ili **Mlađi**) je hrišćanski svetac, koji se rodio 521. godine, za vreme vladavine cara Justina Starijega i živeo do 592. godine.

## Žitije
Postoji više verzija žitija ovog svetitelja na grčkom jeziku, kao i gruzinski i arapski prevod. Rodio se u Antiohiji u trgovačkoj porodici. Otac mu je poginuo od zemljotresa i on je ostao sam sa majkom Martom, koja je kasnije takođe proglašena sveticom i njen dan se obeležava 4. jula. U šestoj godini života je otišao u planinu kraj grada Selevkije u Siriji ka igumanu Jovanu, koji je i sam bio stilit. Pod njegovim rukovodstvom se predao velikom podvigu posta i molitve na stubu u svojoj sedmoj godini. U hrišćanskoj tradiciji se pominje da je pretrpeo strašna iskušenja izazvana demonima, ali je primio od Gospoda i anđela veliku utehu i blagodat, te da mu se Isus Hristos javio u vidu lepog dečaka. Ipak, bez obzira na iskušenja i težak post koji se sastojao od vode i raskvašenog sočiva, u svojoj upornosti i podvizima je nadmašio i svog učitelja Jovana. Takođe, u hrišćanskoj tradiciji se pominje da je imao isceliteljske i proročke moći. Mnogi poklonici su dolazili da ga posete, između ostalih i antiohijski patrijarh Efrem (527-545). Vremenom su mu podigli podesniji stub, ali se Simeon 541. preselio na Divnu goru, po kojoj je dobio nadimak, u blizini svoje rodne Antiohije. Tu je takođe boravio na stubu, a na tom mestu je kasnije sagrađen manastir. Pisao je teološke tekstove, a sačuvana su i dva njegova pisma.

## U umetnosti
U vizantijskim crkvama postoje mnogobrojne predstave Simeona Mlađeg i starijeg sa kukuljačama, ali je vrlo teško odrediti, posebno u kasnijim periodima, koji je tačno od njih dvojice prikazan. Zanimljivo je da su sve do 12. veka izrađivane pločice sa likom Simeona Mlađeg za hodočasnike, poput današnjih suvenira.

## Praznik
Srpska pravoslavna crkva slavi ga 24. maja po crkvenom, a 6. juna po gregorijanskom kalendaru.

## Povezano
* Simeon Stolpnik Stariji
* Stolpnik

## Reference

## Vanjske veze
*  St. Simeon Stylites the Younger (Katolička enciklopedija)
Državni medicinski univerzitet u Bukovini

**Državni medicinski univerzitet u Bukovini**  (ukrajinski: Буковинський державний медичний університет; ; njemački:*Staatliche Medizinische Universität der Bukowina Czernowitz*) je javni univerzitet u Černivcima u zapadnoj Ukrajini u Černivskoj oblasti historijske regije Bukovine.

## Izvori

## Vanjske veze
*www.bukovinamedicaluniversity.com.ua
Državni univerzitet Moldavije

**Državni univerzitet Moldavije** (, , ) je javni univerzitet u Kišinjevu, glavnom gradu Moldavije. Institucija je osnovana 1. oktobra 1946. pod nazivom *Kišinjevski državni univerzitet* ().

## Izvori

## Vanjske veze

* www.usm.md
Vjernost (film)

***Vjernost*** () je sovjetski crno-bijeli igrani film snimljen 1965. godine u režiji Photra Todorovskog. Scenario za film je napisao Bulat Okudžava, a po žanru je mješavina ratnog i ljubavnog filma. Radnja se događa za vrijeme Drugog svjetskog rata, neposredno nakon sovjetskog oslobođenja Kijeva krajem 1943. godine. Glavni lik, koga tumači Vadim Kostromenko je mladić kome je poginuo otac, i koji pohađa tečaj za oficire Crvene armije te koji prije odlaska na frontu upoznaje mladu djevokku (čiji lik tumači Galina Poljskih. *Vjernost* je prikazana na venecijanskoj Mostri gdje je dobila nagradu za najbolji debitantski rad.

## Vanjske veze
*
* 
* Яцко В. Искусство четвёртой степени
Univerzitet u Vermontu

**Univerzitet u Vermontu** () sa manje poznatim punim nazivom **Univerzitet u Vermontu i državni poljoprivredni koledž** () je javni istraživački univerzitet osnovan 1791. što ga čini jednim od najstarijih univerziteta u Sjedinjenim Američkim Državama i najprestižnijim univerzitetom u američkoj saveznoj državi Vermont.

## Reference

## Povezano
*Visoko obrazovanje u Sjedinjenim Američkim Državama
*Akreditacija institucija za visoko obrazovanje u SAD-u

## Vanjske veze
* www.uvm.edu
Univerzitet Palackog u Olomoucu

**Univerzitet Palackog u Olomoucu** (; ) je drugi najstariji univerzitet u Češkoj Republici, i najstariji univerzitet u historijskoj regiji Moravskoj. Institucija je osnovana još 1573. godine kao javni univerzitet vođen od strane katoličkog isusovačkog reda. Na samome početku, univerzitet je nudio samo studije teologije, ali je naknadno proširio aktivnosti i na studije filozofije, prava i medicine.

Nakon reformi koje je proveo bohemijski kralj Josif II od Svetog Rimskog Carstva u toku 1770-ih, institucija se sve više usmjeravala od crkve, a ka državi da bi danas u potpunosti funkcionisala kao javni univerzitet. 1848. studenti i profesori univerziteta igrali su značajnu ulogu u Revoluciji 1848. u ovirima Austrijskog Carstva u kojima su se borili za širu demokratizaciju. Konzervativna administracija cara Franca Jozefa I zatvorila je većinu fakulteta na univerzitetu, ali ih je većina ponovo otvorena odlukom Prelazne nacionalne skupštine Čehoslovačke 21. februara 1946. godine.

## Izvori

## Vanjske veze

*  www.upol.cz
Meni je dvadeset godina

***Meni je dvadeset godina*** (), također poznat i kao ***Zastava Iljiča*** () je sovjetski crno-bijeli igrani film snimljen u režiji Marlena Hucijeva i premijerno prikazan početkom 1965. godine, poznat kao jedan od najistaknutijih, ali i posljednjih odraza Hruščovljevog otapanja u sovjetskoj kinematografiji.

Protagonist, koga tumači Valentin Popov je Sergej Žuravljov, mladić koji se nakon dvogodišnjeg služenja vojnog roka u Sovjetskoj armiji vraća u rodnu Moskvu te nastoji započeti samostalni civilni život. Radnja prati njegov odnos sa djevojkom (koju tumači Marijana Vertinskaja, i dvojicom najboljih prijatelja (koje tumače Nikolaj Gubenko i Stanislav Ljubšin), te kako nitko od njih ne može dostići ono što je Sergej zacrtao kao vlastite moralne standarde.

*Meni je dvadeset godina* se isticao stilom koji je bio prilično neuobičajen za tadašnju sovjetsku kinematografiju, i koji je u velikoj mjeri odavao uticaj francuskog Novog vala. Hucijev je tako u nizu scena koristio naturščike, odnosno stvarne događaje u koje je "utapao" glumce, a među kojima se ističu Prvomajska parada i večer poezije u kojoj sudjeluju slavna imena kao što su Jevgenij Jevtušenko i Bulat Okudžava. Sovjetskim vlastima je, međutim, daleko više u oči upao sadržaj koji je prikazivao bezbrižan hedonistički životni stil zlatne mladeži koja sluša "dekadentnu" zapadnu rock muziku. Iako je filmu prethodno svoj blagoslov dala partijska čelnica Jekaterina Furceva, dio njenih konzervativnih drugova se na "problematičan" sadržaj požalio Nikiti Hruščovu koji je nakon privatne projekcije u Kremlju 1963. godine bio razbješnjen završnom scenom sna u kojoj protagonist svog oca poginulog u ratu bezuspješno pita za savjet. Hucijevu je naloženo da "problematičan" materijal izbaci, odnosno dosnimi scene koje bi film učinile optimističnijim i bližim službenoj ideologiji.

U tako okljaštrenoj verziji *Meni je dvadeset godina* je imao premijeru početkom 1965. godine. U sovjetskim kino-dvoranama nije imao veliki uspjeh, ali je izazvao itekakvu pažnju u inozemstvu, posebno nakon što je na venecijanskoj Mostri osvojio Specijalnu nagradu žirija. U doba Glasnosti krajem 1980-ih su se, pak, stvorili uvjeti da se konačno prikaže originalna, odnosno necenzurirana verzija. Ona danas uživa veliku vrijednost među historičarima, s obzirom da pruža uvid u način života moskovske omladine početkom 1960-ih.

## Vanjske veze
*
*A critical essay on the film
* 
* «Застава Ильича» на сайте «История и экранная культура» 
* Н. М. Зоркая. «„Застава Ильича“ Марлена Хуциева — ключевой фильм „шестидесятничества“» 
* Ксения Курбатова. «Время в образной структуре фильма Марлена Хуциева „Застава Ильича“» 
* 
* Место съёмки первой сцены фильма режиссёра Марлена Хуциева «Застава Ильича (Мне 20 лет)» (1965 г.) (фото со спутника).
* «Застава Ильича». Исправленному не верить
Trois chambres à Manhattan

***Trois chambres à Manhattan*** () je francuski crno-bijeli igrani film snimljen 1965. u režiji Marcela Carnea. Predstavlja adaptaciju istoimenog romana Georgesa Simenona. Protagonist, čiji lik tumači Maurice Ronet, je uspješni francuski glumac koji nakon razvoda braka nastoji ponovno započeti život i karijeru u SAD te dolazi živjeti u njujorškoj četvrti Greenwich Village. Radnja prikazuje kako upoznaje Francuskinju (čiji lik tumači Annie Giradot) koja je udana za Italoamerikanca. *Trois chambres à Manhattan* su kritičari loše dočekali, smatrajući kako Carné, nekoć izuzetno ugledan režiser, pokušava "na silu" kopirati stil i teme svojih mlađih novovalovskih kolega. Usprkos toga, Girardot je na venecijanskoj Mostri osvojila Kup Volpi za najbolju glumicu.

## Uloge
* Annie Girardot ... Kay Larsi  
* Maurice Ronet ... François Comte  
* O.E. Hasse ... Hourvitch  
* Roland Lesaffre ... Pierre  
* Gabriele Ferzetti ... Comte Larsi  
* Geneviève Page ... Yolande Combes  
* Robert Hoffmann ... Thierry  
* Margaret Nolan ... June  
* Virginia Vee ... La chanteuse noire

Robert De Niro se pojavljuje u maloj ulozi klijenta.  Abe Vigoda se također pojavljuje van špice kao čovjek u liftu.

## Vanjske veze
*
Vaghe stelle dell'Orsa

***Vaghe stelle dell'Orsa*** () je italijanski crno-bijeli igrani film snimljen 1965. u režiji Luchina Viscontija. Naslovni lik, koji tumači Claudia Cardinale, je žena koja se nakon dugog odsutstva sa svojim američkim suprugom (čiji lik tumači Michael Craig) vraća u svoj rodni grad u Italiji. Radnja prikazuje kako muž postaje sve uznemireniji time što mu supruga pokazuje neuobičajenu bliskost sa bratom (čiji lik tumači Jean Sorel), odnosno kako brat i sestra planiraju osvetu protiv majke i njenog današnjeg supruga, koje smatraju odgovornim za deportaciju svog oca u Auschwitz tokom Drugog svjetskog rata. *Vaghe stelle dell'Orsa*, koji je Visconti zamislio kao svojevrsnu modernu verziju grčkog mita o Elektri, je prikazana na venecijanskoj Mostri gdje je osvojila Zlatni lav. Većina današnjih kritičara ga, međutim, smatra jednim od slabijih ostvarenja u Viscontijevoj filmografiji.

## Uloge
*Claudia Cardinale ...  Sandra Dawson
*Jean Sorel ...  Gianni Wald-Luzzati
*Michael Craig ...  Andrew Dawson
*Renzo Ricci...  Antonio Gilardini
*Fred Williams ...  Pietro Formari
*Amalia Troiani...  Fosca - sobarica
*Marie Bell ...  Sandrina majka
*Vittorio Manfrino
*Renato Moretti
*Giovanni Rovini
*Paola Piscini
*Isacco Politi
*Ferdinando Scarfiotti

## Izvori


## Vanjske veze
*
Univerzitet u Konektikutu

**Univerzitet u Konektikutu** ( je javni univerzitet sa sjedištem u američkoj saveznoj državi Konektikut. Univerzitet je osnovan 1881. godine i akreditiran je od strane Asocijacije škola i koledža Nove Engleske.

## Izvori

## Vanjske veze
*uconn.edu
Erik XI od Švedske

**Erik XI** rođen kao **Erik Eriksson** zvan i **Erik läspe och halte** (Erik mucavi i hromi) (negdje u Danskoj, 1216.- ?, 2. februar 
1250.), bio je švedski kralj u dva navrata, prvi put (formalno) od 1222. do 1229., i drugi put od 1234. (možda 1232. ?) 
do svoje smrti.

## Biografija

Erik je rođen nakon što mu je umro otac - kralj Erik X Knutsson), od djetinstva je šepao pa su ga zato nazvali - hromi.

Kad je 1222. umro stari kralj Johan I Sverkersson na otoku Visingsö ne ostavivši iza sebe direktnog muškog nasljednika, izbor je pao na njegovog daljneg srodnika Erika Erikssona.

Erik je imao samo oko 9 godina kad je okrunjen za kralja - 1224. Kako je bio maloljetan kraljevstvom je vladao regentski savjet, sastavljen od utjecajnih biskupa i velikaša sa kojima se Erik nije mogao nositi. 
Trojica koji su dominirali savjetom bilu su; Knut Holmgersson, zvani Knut Långe (Knut Dugi), kasniji monarh Knut II, Filip Katarinasson (Petersson) i jarl Ulf Fase, koji je imao vodeću ulogu.

Kako im nije mogao parirati Erik se čak poželio povući s trona, tada je jedan od njegovih regenta Knut Holmgersson - 1229. podigao bunu protiv njega i pobjedio ga u *Bitci kod Olustroma* (to je možda današnje selo Ostra u Općini Eskilstuna - Södermanland).

Nakon poraza, mladi kralj pobjegao u Dansku, Knut Holmgersson je okrunjen za kralja 1231, ali nije dugo vladao jer je već 1234. umro. Erik se ponovno popeo na švedski tron uz pomoć Birger jarl Magnussona (on se oženio njegovom 
sestrom Ingeborg). Drugi dio njegove vladavine protekao je relativno mirno, jer je uz njega stajao kao njegov savjetnik i suvladar moćni Birger jarl.

Kad je umro bez nasljednika 1250. Birger je nastavio vladati Švedskom, jer je uspio uvjeriti članove Dijete da izaberu njegovog maloljetnog sina Valdemara u čije ime vladao kao regent.

Eric je pokopan u Opatiji Varnhem (Västergötland)..

Kao zanimljivost može se navesti da ga satirički časopis *Grönköpings Veckoblad* navodi kao svog zaštitnika i osnivača.

## Reference

## Vanjske veze

* ''Erik "läspe och halte" Eriksson'' na portalu Historiska Personer
Mecklenburg (dinastija)

**Mecklenburg** je ime sjevernonjemačke dinastije, koja je od srednjeg vijeka do 1918. vladala 
Mecklenburgom, a od 1364. do 1389. i Švedskom, kad je nijihov predstavnik Albert (1384. - 1412.) bio švedski kralj.

## Historija

Dinastiju je osnovao Pribislav knez Bodrića - zapadnoslavenskog plemenskog 
saveza, koji se preobratio na kršćanstvo i 1167. postao vazal saksonskog vojvode 
Heinricha Lava  i kao nagradu za to dobio pravo da kao leno zadrži Mecklenburg sa titulom 
vojvode. Porodica mu se tokom vremena potpuno germanizirala tako da se vode kao Nijemci.

Vojvode od Mecklenburga su 14. vijeku počele zahtjevati švedski tron na osnovu toga što su dvije žene skandinavskih 
monarha bile iz njihove porodice. Naročito su inzistirali na pravu na norveški tron jer je to bilo jedino skandinavsko kraljevstvo u kojem je pravo na tron bilo isključivo - nasljedno, i nije ovisilo o izboru.

Na kraju im je to uspjelo u Švedskoj, gje je Albertova majka Eufemija Eriksdotter bila žena Magnusa IV Erikssonona kog je Albert svrgnuo s trona.

Albert je zbačen pa se vratio u Mecklenburg i vladao njime, kao vojvoda. Dinastija se tokom vremena podjelila na dvije grane; Mecklenburg-Schwerin i Mecklenburg-Strelitz.

## Reference

## Vanjske veze
* The Grand Ducal House of Mecklenburg-Strelitz
Taylor Schilling

**Tejlor Šiling** (; 27. jul 1984) je američka glumica poznata po ulozi Pajper Čapman u seriji *[[Orange Is the New Black|Narandžasta je nova crna]]*, koja joj je donela nominacije za nagrade Zlatni globus i Emi.

## Filmografija

## Reference

## Vanjske veze
* 
*
Jonathan Rhys Meyers

** Jonathan Rhys Meyers** (Dublin, Irska,  27. srpnja 1977.) je irski glumac i model.

Jonathan je rođen 1977. godine u Dublinu, od majke Mary Geraldine "Geri" Meyers i glazbenika Johna O'Keeffa. Rođen u dublinskoj četvrti Drimnagh, kasnije se obitelj preselila  u Cork , odrastao je sa svoja tri mlađa brata, Jamiem, Alanom,i Paulom, koji su svi profesionalni glazbenici. Kada je imao tri godine, njegovi roditelji su se rastali. Njega i brata Alana je odgajala majka, dok su Jamie i Paul otišli živjeti kod bake  sa svojim ocem.

Kada je imao 16 godina Jonathan je izbačen iz škole zbog izostajanja, te je veći dio vremena provodio u kafiću. . Jednom prilikom vidjeli su ga filmski agenti u potrazi za glumcima te ga pozvali na audiciju. Iako nije prošao prvu audiciju, uskoro je dobio ulogu u filmu *[[A Man of No Importance (film)|A Man of No Importance]]* 1994. godine Godine 1996. pojavio se u filmu *[[Michael Collins (film)|Michael Collins]]*, kao lik ubojice naslovnog lika, a 1999. u filmu  *[[Zajahati s vragom (1999.)|Zajahati s vragom]]* ispiriranom Američkim građanskim ratom. Glumio je u filmovima *[[Titus (film)|Titus]]*, *[[Prozac Nation (film)|Prozac Nation]]*, *[[Spavat ću kad umrem]]*, *[[Sajam taštine (film, 2003)|Sajam taštine]]*, *[[Završni udarac (film, 2005)|Završni udarac]]*, *[[Iz Pariza s ljubavlju]]* i drugima. 

Dobio je nagradu Zlatni globus za najboljeg glumca u mini-seriji za ulogu u seriji Elvis.

## Filmografija

## Izvori

## Vanjske veze

*
Maya Rudolph

**Maja Rudolf** (; 27. jul 1972) je američka glumica i komičarka, poznata kao jedna od članica glumačke postave skeč-komedije *[[Saturday Night Live]]* u kojoj je nastupala od 2001. do 2007. Od 2011. do 2013. igrala je jednu od glavnih uloga u sitkomu *[[Celu noć budni]]*, a takođe se pojavila i u filmovima *[[Idiokratija (film)|Idiokratija]]*, *[[Savršen dom]]*, *[[Deveruše (film iz 2011)|Deveruše]]*, *[[Matorani]]* i *[[Matorani 2]]*.

## Filmografija

## Reference

## Vanjske veze

* 
*
Wil Wheaton

**Vil Viton** (; 29. jul 1972) je američki glumac, bloger i scenarista poznat po ulogama Veslija Krašera u seriji *[[Zvezdane staze: Sledeća generacija]]*, Gordija Lašansa u drami *[[Ostani uz mene]]*, Džoija Trota u filmu *[[Olovni vojnici]]*, a takođe glumi fikcionalizovanu verziju sebe u nekoliko epizoda sitkoma *[[Štreberi (TV serija)|Štreberi]]*.

## Bibliografija

* *[[Dancing Barefoot (knjiga)|Dancing Barefoot]]* () (2003)
* *[[Just a Geek]]* () (2004)
* *[[Stories of Strength]]* () (2005; ko-autor)
* *[[The Happiest Days of Our Lives (knjiga)|The Happiest Days of Our Lives]]* () (2007)
* *[[Sunken Treasure]]* (2009)
* *[[Memories of the Future Vol. 1]]* (2009)

## Izvori

## Vanjske veze

* 
* WWdN: In Exile
* 
* 
* 
* 
*
Channing Tatum

**Channing  Matthew Tatum** (, 26. travnja 1980. ), poznatiji kao Channing Tatum, je američki glumac, producent i bivši model. Radio je kao model i onda se posvetio glumi. Pojavio se u mnogobrojnim filmovima kao što su: *[[Havoc (2005)|Havoc]]* (2005.), Trener Carter (2005), Supercross (2005), Ona je najbolja, Step Up i A Guide to Recognizing Your Saints.

## Raniji život
Njegova se obitelj preselila u Mississippi kada je imao šest godina. Dok je bio mlađi igrao je nogomet, američki nogomet, bejzbol itd. Pohađao je katoličku školu u Tampi, Florida. Maturirao je 1998. Nakon toga dobio je sportsku školarinu za college.

## Karijera

Prvo je radio kao model. Nakon toga se pojavio kao plesač u spotu ***She Bangs*** (Ricky Martin). Poslije je potpisao  za modelsku agenciju u Miamiju . Nakon toga se pojavio u mnogobrojnim kampanjama i reklamama. Tatum je rekao da mu je modelska karijera pomogla u životu. Tatum je počeo svoju glumačku karijeru u 2004 godini. Pojavio se u seriju *CSI: Miami*. Njegova prva uloga u filmu je bila 2005. godine u srednjoškolskoj drami , *Coach Carter*, u kojem je glumio Samuel L. Jackson. U 2005 glumio je u filmovima *[[Supercross (2005)|Supercross]]* i *[[Havoc (2005)|Havoc]]*. U 2006. odigrao je ulogu u filmu *She's the Man*. Njegov najaktualnije uloga su  u filmovima Step Up i *[[A Guide to Recognizig Your Saints]] *. 

## Filmovi

2005      
*Coach Carter- Jason Lyle
*Havoc- Nick
*War of the Worlds
*Supercross- Rowdy Sparks

2006     
*She's the Man- Duke Orsino
*Step Up- Tyler Gage
 
2007                 
*A Guide to Recognizing Your Saints- Antonio
* The Trap- Greg

2008      
*Stop-Loss – Steve Shriver
*Battle in Seattle
*Fighting – Sean Arthur
*Step Up 2:The Streets- Tyler Gage

2009      
*Parkour
*Dear John (Sve što želim si ti)- John Tyree
*Public Enemies- Preety Boy Floyd
*G.I. Joe- Duke

2011
*The Dilemma - Zip
*The Son of No One - Jonathan White
*The Eagle - Marcus Flavius Aquila
*10 Years - Jake Bills

2012
*Haywire - Aaron
*The Vow (Zavjet Ljubavi)- Leo Collins
*21 Jump Street - Greg Jenko
*Magic Mike - Michael Lane

2013
*Side Effects (Nuspojave) - Martin Taylor
*G.I.Joe: Retaliation - Captain Duke 
*This is the End - Channing Tatum
*White House Down (Misija: Bijela Kuća) - John Cale
*Foxcatcher - Mark Shultz

2014
*The Lego Movie - Superman (glas)
*Jupiter Ascending - Caine
*22 Jump Street - Greg Jenko

## Izvori

## Vanjske veze

*
*
Isla Fisher

**Ajla Fišer** (; 3. februar 1976) je australijska glumica škotskog porekla.

Glumačku karijeru započela je ulogama u australijskim serijama, među kojima je najpoznatija sapunica *[[Home and Away]]* u kojoj je nastupala od 1994. do 1997. Fišerova je nakon toga igrala sporedne uloge u filmovima *[[Skubi Du (film)|Skubi Du]]*, *[[I Heart Huckabees|Ja volim Hakabis]]*, *[[Lovci na deveruše]]*, *[[Leteći kaskader]]* i *[[Definitely, Maybe|Definitivno, možda]]*.

Takođe je igrala glavne uloge u romantičnim komedijama *[[Ispovesti kupoholičarke (film)|Ispovesti kupoholičarke]]* i *[[Bachelorette (film)|Devojačko veče]]* i pozajmila je glas u animiranom filmu *[[Rango]]*. Godine 2013. igrala je sporednu ulogu u 4. sezoni serije *[[Arrested Development]]*, kao i u filmovima *[[Velika iluzija (film iz 2013)|Velika iluzija]]* i *[[Veliki Getsbi (film iz 2013)|Veliki Getsbi]]*.

Od 2010. je u braku sa engleskim komičarom Sašom Baronom Koenom, radi koga se preobratila na judaizam, i sa kojim ima troje dece.

## Izvori

## Vanjske veze

* 
*Isla Fisher at Yahoo! Movies
Richard Griffiths

**Ričard Grifits** (; 31. jul 1947 – 28. mart 2013) bio je britanski filmski, televizijski i pozorišni glumac. Osvojio je brojne pozorišne nagrade, uključujući Tonija za ulogu profesora Hektora u predstavi *[[Generacija za pamćenje (predstava)|Generacija za pamćenje]]*. Ista uloga u filmskoj adaptaciji predstave donela mu je nominaciju za nagradu BAFTA u kategroji Najbolji glumac u glavnoj ulozi.

Takođe je poznat po ulogama Vernona Darslija u *[[Hari Poter]]* serijalu, Montija u seriji *[[Withnail and I|Vitnejl i ja]]*, Džordža Drugog u filmu *[[Pirati sa Kariba: Na čudnijim plimama]]* i Kolinsa u biografskoj drami *[[Gandi (film)|Gandi]]* nagrađenoj sa 8 Oskara.

## Filmografija

## Vanjske veze
* 
* 
* Actors On Performing  – *Working in the Theatre Seminar* video at American Theatre Wing.org, April 2006
* Appearance on Desert Island Discs  -  8 January 2006
Jena Malone

**Džena Malon** (; 21. novembar 1984) je američka glumica i muzičarka.

Glumom se bavi od dvanaeste godine kada je nastupila u televizijskoj drami *[[Bastard Out of Carolina]]*. Poznata je po ulogama u filmovima *[[Kontakt]]*, *[[Maćeha (film)|Maćeha]]*, *[[Doni Darko]]*, *[[Spašeni!]]*, *[[Gordost i predrasude (film iz 2005)|Gordost i predrasude]]*, *[[U divljinu (film)|U divljinu]]*, *[[Ruševine (film)|Ruševine]]*, *[[Iznenadni udarac]]* i *[[Igre gladi: Lov na vatru]]*.

## Filmografija

## Izvori

## Vanjske veze

* 
* There Was An Old Woman Records 
*
Hailee Steinfeld

**Hejli Stajnfeld** (; 11. decembar 1996) je američka glumica najpoznatija po ulozi u vesternu *[[Čovek zvani hrabrost (film iz 2010)|Čovek zvani hrabrost]]* u režiji braće Koen, koja joj je donela nominacije za Oskara, BAFTU i Nagradu Udruženja filmskih glumaca za najbolju glumicu u sporednoj ulozi.

Godine 2013. nastupila je u naučno fantastičnom filmu Enderova igra, kao i u adaptaciji Šekspirove drame *[[Romeo i Julija]]* sa Daglasom Butom. 2014. igrale je sporedne uloge u filmovima *[[3 dana za ubistvo]]* i *[[Begin Again|Pesma koja ljubav znači]]*, a 2015. će se pojaviti u nastavku muzičke komedije *[[Savršeni korak]]* sa Anom Kendrik i Rebel Vilson.

## Reference

## Vanjske veze

* 
*
Aaron Paul

**Aron Pol** (; 27. avgust 1979) je američki glumac i poznat po ulozi Džesija Pinkmana u seriji *[[Čista hemija]]*. Ova uloga donela mu je dva Emija za najboljeg sporednog glumca u dramskoj seriji, čime je postao peti glumac koji je ovu nagradu osvojio dva puta. Takođe je jedini trostruki dobitnik Nagrade Saturn za najboljeg sporednog televizijskog glumca, a 2014. bio je nominovan i za nagradu Zlatni globus.

Veće filmske uloge ostvario je u komediji *[[Razbijeni od alkohola]]*, drami *[[Helion (film)|Helion]]* i adaptaciji popularne video igre *[[Želja za brzinom (film)|Želja za brzinom]]*.

## Filmografija

## Reference

## Vanjske veze

* 
*
* Aaron Paul discusses ''Breaking Bad'' at AMCtv.com